

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ

ΓΡΑΦΕΙΟ ΤΥΠΟΥ

------

Αθήνα, 16 Μαρτίου 2022

**Συλλυπητήριο μήνυμα της Υπουργού Πολιτισμού και Αθλητισμού Λίνας Μενδώνη για την απώλεια της Όλγας Τουρνάκη**

Σε μία πορεία συνεπή, ποιώντας ήθος, η Όλγα Τουρνάκη υπήρξε από τους σημαντικότερους ηθοποιούς ρεπερτορίου του ελληνικού θεάτρου. Με την παρουσία της, το έντονο βλέμμα και τη χαρακτηριστική βαθιά φωνή της μαγνήτιζε το κοινό στους πολλούς, σπουδαίους ρόλους που μας χάρισε. Η Όλγα Τουρνάκη στήριξε με το ταλέντο της επί πολλές δεκαετίες το Εθνικό Θέατρο, πρωταγωνιστώντας σε ένα ευρύ φάσμα ρεπερτορίου, από το αρχαίο δράμα μέχρι τη σύγχρονη παγκόσμια δραματουργία, στο θέατρο, την τηλεόραση, τον κινηματογράφο, το ραδιόφωνο. Η απώλειά της αφήνει σημαντικό κενό στην τέχνη, την οποία τίμησε. Εκφράζω τα συλλυπητήριά μου στους οικείους και στους συναδέλφους της.